CELEX: 22006D0051
Language: hu
Date: 2006-04-28 00:00:00
Title: Az EGT-Vegyesbizottság 51/2006 határozata ( 2006. április 28. ) az Európai Gazdasági Térségről szóló megállapodás XXI. mellékletének (Statisztika) módosításáról

29.6.2006   
            
            
               HU
            
            
               Az Európai Unió Hivatalos Lapja
            
            
               L 175/101
            
         
      AZ EGT-VEGYESBIZOTTSÁG 51/2006 HATÁROZATA
   
   (2006. április 28.)
   az Európai Gazdasági Térségről szóló megállapodás XXI. mellékletének (Statisztika) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a Megállapodás) és különösen annak 98. cikkére,
   mivel:
   
               (1)
            
            
               A Megállapodás XXI. mellékletét a 2006. január 27-i 16/2006 EGT-vegyesbizottsági határozat (1) módosította.
            
         
               (2)
            
            
               A rövid távú statisztikákról szóló 1165/98/EK tanácsi rendelet módosításáról szóló, 2005. július 6-i 1158/2005/EK európai parlamenti és tanácsi rendeletet (2) bele kell foglalni a Megállapodásba.
            
         
               (3)
            
            
               A gazdasági szektoronkénti negyedéves, nem pénzügyi számlák összeállításáról szóló, 2005. július 6-i 1161/2005/EK európai parlamenti és tanácsi rendeletet (3) bele kell foglalni a Megállapodásba,
            
         A KÖVETKEZŐKÉPPEN HATÁROZOTT:
   1. cikk
   A Megállapodás XXI. melléklete a következőképpen módosul:
   
               1.
            
            
               A 2. pont (1165/98/EK tanácsi rendelet) a következő szövegrésszel egészül ki:
               „, az alábbi módosítással:
               
                           —
                        
                        
                           
                              32005 R 1158: Az Európai Parlament és a Tanács 1158/2005/EK rendelete (2005. július 6.) (HL L 191., 2005.7.22., 1. o.).”
                        
                     
         
               2.
            
            
               A melléklet a 19s. pontot (184/2005/EK európai parlamenti és tanácsi rendelet) követően a következő ponttal egészül ki:
               
                           „19t.
                        
                        
                           
                              32005 R 1161: Az Európai Parlament és a Tanács 1161/2005/EK rendelete (2005. július 6.) a gazdasági szektoronkénti negyedéves, nem pénzügyi számlák összeállításáról (HL L 191., 2005.7.22., 22. o.).
                           A rendelet rendelkezéseit e Megállapodás alkalmazásában a következő kiigazítással kell értelmezni:
                           E rendelet Liechtenstein esetében nem alkalmazandó.”
                        
                     
         2. cikk
   Az 1158/2005/EK és az 1161/2005/EK rendelet izlandi és norvég nyelvű szövegei, amelyeket az Európai Unió Hivatalos Lapjának EGT-kiegészítésében közzé kell tenni, hitelesek.
   3. cikk
   Ez a határozat 2006. április 29-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2006. április 28-án.
      
         
            az EGT-Vegyesbizottság részéről
         
         
            az elnök
         
         R. WRIGHT
         
      
   
   
      (1)  HL L 92., 2006.3.30., 45. o.
   
      (2)  HL L 191., 2005.7.22., 1. o.
   
      (3)  HL L 191., 2005.7.22., 22. o.
   
      (4)  Alkotmányos követelmények fennállását jelezték.